Sideinnhold

​Under den kalde krigen krevde Forsvaret at private stilte kjøretøy til rådighet i tilfelle krig. Busser, traktorer, tankbiler, fiskeskøyter og annet viktig utstyr hadde sitt eget krigstjenestekort og ville bli beslaglagt og brukt i kamp.

På 90-tallet tallet ble krigstjenestekortene fjernet og det å skulle låne bort kjøretøyene sine til Forsvaret i krise og krig ble en fjern tanke for de fleste. Nå er systemet blåst støv av, men denne gangen i digitalt format.

BLACK HORNET OG SKYRANGER R-70

Under øvelse Oslofjord i høst øvde HV på å rekvirere dronene Black Hornet og Skyrangeren R-70 for bruk til overvåking og kontroll. Firmaet FLIR Unmanned Arial Systems leide ut droner og dronepiloter etter avtale.

– Det er interessant at Forsvaret vekker til live rekvireringssystemet, og det er essensielt at Forsvaret tar i bruk ressurser fra samfunnet forøvrig for å være best mulig utrustet i en eventuelt krisesituasjon. For vår del ser vi det som helt naturlig å være med og bidra, sier Jarl Eirik Straume fra FLIR.



Det ser ut som om JavaScript ikke er aktivert i nettleseren din. Vennligst aktiver JavaScript, og prøv på nytt. version="1.0" encoding="utf-16"? hv_1060_vernepliktighelikopt hv_1060_vernepliktighelikopt http://forsvaret.no/hv/Lists/RelatedMedia/DispForm.aspx?ID=988 /media/PubImages/TORE.E-1007.jpg

I firmaet har de ansatte med militær bakgrunn som kjenner Forsvaret.



– Hvis Forsvaret skal bruke vår teknologi og vår kompetanse i krisesituasjoner må vi sette av utstyr og folk som er egnet til den type oppdrag. Vi har et korps med instruktører klare til å trene på kort varsel med alt av vårt utstyr, forteller han.

I tillegg til droner leide Heimevernet blant annet helikopter med pilot, busser, båter og undervannsfartøy slik at HV kunne øve på rekvirering under øvelsen.

Det nye rekvireringssystemet benytter informasjon fra flere kilder, systematisert i en database. Her finnes data fra skipsregister, kjøretøyregister og foretaksregister. I fredstid kan Forsvaret teste systemet gjennom frivillige avtaleforhold.

– Forsvaret har mye materiell, men dette er en forsterkning av de ressursene Forsvaret har behov for. Skal vi kjøpt inn ressursene som det sivile samfunnet kan stille med, vil det bli veldig dyrt, sier prosjektleder for Forsvarets rekvisisjonssystem, kommandørkaptein Rune Furevik.



Det ser ut som om JavaScript ikke er aktivert i nettleseren din. Vennligst aktiver JavaScript, og prøv på nytt. version="1.0" encoding="utf-16"? hv_1060_vernepliktighelikopt hv_1060_vernepliktighelikopt http://forsvaret.no/hv/Lists/RelatedMedia/DispForm.aspx?ID=987 /media/PubImages/TORE.E-0789.jpg hv_1060_vernepliktighelikopt hv_1060_vernepliktighelikopt http://forsvaret.no/hv/Lists/RelatedMedia/DispForm.aspx?ID=986 /media/PubImages/20190918SS_4.jpg

FÅR DEKKET TAP



For de sivile som blir underlagt rekvisisjon, vil systemet skape forutsigbarhet ved at eier eller leverandør får varsel om rekvisisjon og mulighet til å planlegge leveransen av den rekvirerte ytelsen i fredstid. Systemet vil også sikre at de kan få dekket økonomiske tap.

– Lov og forskrift om militære rekvisisjoner (rekvisisjonsloven) gir Forsvaret hjemmel til å rekvirere det som er nødvendig for å øke eller opprettholde stridsevne, sier Henriette Nordlie Nøkleby, jurist i Forsvarets logistikkorganisasjon.

At loven gir Forsvaret mulighet til å rekvirere sivile ressurser både med og uten personell, har ført til flere spørsmål relatert til krigens folkerett. Den tillater bruk av sivilt materiell og personell, men stiller en del begrensninger i hvilke tilfeller sivile kan benyttes.

– Dette fokuset står også på agendaen når flere avdelinger i Forsvaret skal læres opp i det nye rekvisisjonssystemet i 2020, avslutter Nøkleby.

